Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 658/12/8803	Košice II, 10.9.2014
EEČ : 2-64-439-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 6.11.2012, spisová značka 2 Pv 658/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenej XXXXX pre prečin krádeže podľa § 20, § 212 ods. 2 písm. a/ Tr. zákona na tom skutkovom základe, že v Košiciach na ul. Ružínska č.17 dňa 29.09.2012 v čase od 03.40 hod. do 03.50 hod. po vzájomnej dohode zo spoločných priestorov obytného bloku nachádzajúceho sa pod schodiskom  na prízemí, ktorý bol zabezpečený kovovou mrežou a visiacim zámkom, odcudzili 2 ks bicyklov a to tým spôsobom, že po vstupe do brány, v ktorej býva XXXXX  za pomoci nástroja XXXXX rozlomil visiacu zámku, ktorú odstránil z kovovej mreže, pričom XXXXX letákom clonila kameru smerujúcu na uvedený priestor a z priestoru pod schodiskom odcudzili 2 ks bicyklov, čím takto spoločným konaním spôsobili krádežou pre poškodeného XXXXX škodu 362, 61,- € a poškodením visiacej zámky škodu vo výške 5,94,- € a poškodenému XXXXX krádežou spôsobili škodu vo výške 200,- €.

Uznesením prokurátora Okresnej prokuratúry XXXXX II zo dňa 6.11.2012, spisová značka 2 Pv 658/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajného orgánu  OR PZ OO PZ XXXXX - Západ, sp. zn. ORP-3753/ZA-KE-2012 zo dňa 29.9.2012 bolo podľa 206 ods. 1 Tr. poriadku vznesené obvinenie XXXXX a XXXXX pre prečin krádeže podľa § 20, § 212 ods. 2 písm. a/ Tr. zákona na tom skutkovom základe, že v Košiciach na ul. Ružínska č.17 dňa 29.09.2012 v čase od 03.40 hod. do 03.50 hod. po vzájomnej dohode zo spoločných priestorov obytného bloku nachádzajúceho sa pod schodiskom  na prízemí, ktorý bol zabezpečený kovovou mrežou a visiacim zámkom, odcudzili 2 ks bicyklov a to tým spôsobom, že po vstupe do brány, v ktorej býva XXXXX  za pomoci nástroja XXXXX rozlomil visiacu zámku, ktorú odstránil z kovovej mreže, pričom XXXXX letákom clonila kameru smerujúcu na uvedený priestor a z priestoru pod schodiskom odcudzili 2 ks bicyklov, čím takto spoločným konaním spôsobili krádežou pre poškodeného XXXXX škodu 362, 61,- € a poškodením visiacej zámky škodu vo výške 5,94,- € a poškodenému XXXXX krádežou spôsobili škodu vo výške 200,- €.

	XXXXX prokuratúry XXXXX II uznesením, sp. zn. 2 Pv 658/12 zo dňa 6.11.2012 podľa § 216 ods. 1 písm. a),b),c) Tr. poriadku podmienečne zastavila trestné stíhanie vedené proti obvinenej XXXXX, s určením skúšobnej doby v trvaní 12 mesiacov podľa § 216 ods. 2 Tr. poriadku, ktorá začala plynúť právoplatnosťou predmetného rozhodnutia, t.j. dňa 12.11.2012.

	Obvinená XXXXX počas určenej skúšobnej doby, ako to vyplýva z oznámenia OÚ XXXXX a odpisu z registra trestov viedla riadny život a nedopustila sa ďalšej trestnej činnosti a ani priestupku.

	Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor